सामग्री: हिंदुस्तान टाइम्स के मुताबिक अभिनंदन को भारतीय वायुसेना में भेजने से पहले उन्हें 'सामान्य' करने की कोशिश की जा रही है. 

पाकिस्तानी सेना ने अभिनंदन को 60 घंटे तक अपने क़ब्ज़े में रखा था. अभिनंदन के फाइटर प्लेन को नियंत्रण रेखा के पार पाकिस्तान ने मार गिराया था और उन्हें गिरफ़्तार कर लिया था. 

35 साल के अभिनंदन को शुक्रवार की रात सबसे पहले एयर फ़ोर्स सेंट्रल मेडिकल ले जाया गया था. यहां उनकी शारीरिक और मानसिक स्थिति की जांच हुई थी. इसके बाद उन्हें रिसर्च एंड रेफ़रल हॉस्पिटल में भर्ती किया गया. 

यहीं पर अभिनंदन से रक्षा मंत्री निर्मला सीतारमण ने शनिवार को मुलाक़ात की. हिंदुस्तान टाइम्स के मुताबिक सरकार के दो सूत्रों के अनुसार अभिनंदन को पाकिस्तानी हिरासत में मानसिक उत्पीड़न का सामना करना पड़ा है. हालांकि यह शारीरिक प्रताड़ना की तरह नहीं था. 

अभिनंदन की सेहत की जांच सीनियर डॉक्टरों की टीम कर रही है. एयर फ़ोर्स वो कब जॉइन करेंगे यह उनकी सेहत में सुधार पर निर्भर करता है. अधिकारियों का कहना है कि अभी सेहत को प्राथमिकता दी जा रही है.      

मसूद अज़हर अस्पताल में भर्ती

ख़तरनाक आतंकवादी संगठन जैश-ए-मोहम्मद के संस्थापक मसूद अज़हर को गुर्दे की गंभीर बीमारी के कारण पाकिस्तान में रावलपिंडी के अस्पताल में भर्ती होने की ख़बर है. 

पाकिस्तान के विदेश मंत्री महमूद क़ुरैशी ने कहा था कि मसूद अज़हर की तबीयत ठीक नहीं है. इसके बाद मसूद की सेहत से जुड़ी कई चीज़ें सामने आई हैं. 

पाकिस्तान के सीनियर अधिकारियों का कहना है कि मसूद के गुर्दे ने काम करना बंद कर दिया है, इसलिए उनकी नियमित तौर डायलिसिस हो रही है. 

गुरुवार को क़ुरैशी ने कहा था, ''मुझे जहां तक पता है, उसके हिसाब से मसूद पाकिस्तान में हैं. वो बीमार हैं और घर से बाहर नहीं निकल सकते हैं.''  

'रफ़ाल होता तो नतीजा कुछ और होता'

प्रधानमंत्री नरेंद्र मोदी ने शनिवार को इंडिया टुडे कॉन्क्लेव में कहा कि अगर भारत के पास रफ़ाल होता तो नतीजा कुछ और होता. पीएम मोदी ने भारत-पाकिस्तान में हाल के तनाव और भारतीय सेना की पाकिस्तान में कार्रवाई पर बोलते हुए ये बात कही. 

मोदी ने कहा, ''रफ़ाल डील को पिछली सरकार ने ठंडे बस्ते में डाल रखा था. अगर हमारे पास रफ़ाल होता तो आज नतीजे कुछ और होते. यह न्यू इंडिया है जहां सेना के सभी जवानों के ख़ून का बहुत महत्व है. इससे पहले सेना के जवान मरते थे...\nपिछली सामग्री को संक्षेप में निम्नानुसार किया जा सकता है:
विंग कमांडर अभिनंदन पाकिस्तान से लौटने के बाद हॉस्पिटल में मेडिकल जांच के लिए भर्ती हैं.